b'\n_START_ARTICLE_\nCuil\n_START_PARAGRAPH_\nCuil buvo paie\xc5\xa1kos sistema, suskirstanti paie\xc5\xa1kos rezultatus pagal j\xc5\xb3 turinio atitikim\xc4\x85 vartotojo u\xc5\xbeklausai bei parodanti \xc5\xa1alia daugumos i\xc5\xa1 j\xc5\xb3 vaizdus, atitinkan\xc4\x8dius t\xc5\xb3 puslapi\xc5\xb3 turin\xc4\xaf. \xc5\xa0ios paie\xc5\xa1kos sistemos k\xc5\xabr\xc4\x97jai tvirtino, kad Cuil duomen\xc5\xb3 baz\xc4\x97je buvo net 120 milijard\xc5\xb3 tinklalapi\xc5\xb3._NEWLINE_Cuil prad\xc4\x97jo veikti 2008 m. liepos 28 d. ir gyvavo kiek ilgiau nei dvejus metus. \xc5\xa0ios paie\xc5\xa1kos sistemos serveriai buvo i\xc5\xa1jungti 2010 m. rugs\xc4\x97jo 17 d. V\xc4\x97liau oficialiai patvirtinta, kad Cuil veikla nutraukta._NEWLINE_Cuil priva\xc4\x8diojoje politikoje buvo teigiama, kad nekaupiama jokia informacija apie vartotoj\xc4\x85 \xe2\x80\x93 paie\xc5\xa1kos istorija ar IP adresas._NEWLINE_Paie\xc5\xa1kos sistem\xc4\x85 suk\xc5\xabr\xc4\x97 buv\xc4\x99 Google darbuotojai: Anna Patterson, Russell Power ir Louis Monier._NEWLINE_Cuil kritikuota d\xc4\x97l l\xc4\x97to ir netikslaus paie\xc5\xa1kos rezultat\xc5\xb3 pateikimo.'